Hulladékgazdálkodási Közszolgáltatási Szerződés 
2. számú módosítása

amely létrejött egyrészről
Martfű Város Önkormányzata (5435 Martfű Szent István tér 1.),
Képviseli: Dr. Papp Antal polgármester, mint megrendelő (továbbiakban: Önkormányzat)
Telefon: 56/450 – 222
statisztikai számjel:15733012-8411-321-16
bankszámlaszám:10700309-66893729-51100005
kapcsolattartó: Dr. Papp Antal
másrészről
Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Kft (5435 Martfű,Szent István tér 1.)
Képviseli: Veres Gábor ügyvezető
Székhely: 5435 Martfű Szent István tér 1.
Cégjegyzékszám:16-09-014763
Adószám: 24208123-2-16
Statisztikai számjel: 24208123-6832-572-16
Bankszámlaszám: 11745169-20035334
Telefon: 06 70/453-0166
Kapcsolattartó: Urbánné Lazák Emese
Telephely: 5435 Martfű, Szolnoki út 716/8 hrsz és 716/7 hrsz.
Küj szám: 103193805
KTJ szám: 100345680
mint szolgáltató (a továbbiakban: Közszolgáltató),
(együttes említésük esetén: Szerződő Felek) között az alulírott napon, helyen, a következő feltételekkel:
1. A hulladékról szóló 2012. évi CLXXXV. törvény (továbbiakban: Ht.) 2016. április 1-jén hatályba lépett rendelkezései, valamint az állami hulladékgazdálkodási közfeladat ellátására létrehozott szervezet kijelöléséről, feladatköréről, az adatkezelés módjáról, valamint az adatszolgáltatási kötelezettségek részletes szabályairól szóló 69/2016. (III. 31.) Korm. rendelet alapján a Felek között 2014. április 9-én létrejött és 2015. február 27-én módosított Hulladékgazdálkodási Közszolgáltatási Szerződést Felek az alábbiak szerint módosítják:

1.1. A szerződés IV. fejezete kiegészül az alábbi 4. ponttal:
Közszolgáltató kötelezettséget vállal arra, hogy a Ht. 92/B. § (3) bekezdésében előírt megfelelőségi véleményt   2016. október 1- jéig beszerzi.

1.2. A szerződés V. fejezete 6. a.) pontja az alábbiak szerint módosul:
az ingatlanhasználók által a közszolgáltató szállítóeszközéhez rendszeresített gyűjtőedényben gyűjtött települési hulladék  ingatlanhasználóktól történő összegyűjtése és elszállítása – ideértve a képződő zöld hulladék, vegyes hulladék, valamint az elkülönítetten gyűjtött (szelektív) hulladék elszállítását is -,
1.3. A szerződés V. fejezete 6. i.) pontja az alábbiak szerint módosul:
az ingatlanhasználók által elkülönítetten gyűjtött háztartásban keletkező zöldhulladék átvételéről és elszállításáról házhoz menő gyűjtés keretében gondoskodik április 1. és december 15. között szükség szerinti gyakorisággal, de legalább kéthetente a Közszolgáltató által megjelölt időpontban.
1.4.  A szerződés V. fejezete 6. j.) pontjának második mondata az alábbiak szerint módosul:
A szállítás 3 heti – július és augusztus hónapokban 2 heti - gyakorisággal, Közszolgáltató által megjelölt időpontban történik.
1.5. A szerződés V. fejezet 8. pontja az alábbiak szerint módosul:
A közszolgáltató által használt szállítóeszközeihez rendszeresített, valamint az elkülönítetten gyűjtött hulladékhoz szükséges zsákokat és gyűjtőedényeket az ingatlanhasználók számára a Közszolgáltató díjmentesen biztosítja. 
1.6. A szerződés V. fejezet 17. pontja az alábbiak szerint módosul:
A lomtalanítás körébe tartozó lomhulladék elszállítását – házhoz menő gyűjtéssel-  a Közszolgáltató évente két  alkalommal, az Önkormányzattal történt egyeztetést követően végzi el. A lomtalanítás körébe tartozó hulladékról a Közszolgáltató köteles megfelelő, a jogszabályi rendelkezésekkel összhangban álló módon értesíteni az érintett ingatlanhasználókat.

1.7. A szerződés VI. fejezet 3. pontja helyébe az alábbi rendelkezés lép:
2016. április 1-től a közszolgáltatási díj beszedésére és az ezt követően keletkezett kintlévőségek kezelésre a Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság (továbbiakban: Koordináló szerv) jogosult. A közszolgáltató részére a Koordináló szerv a közszolgáltatási szerződésben rögzített feladataiért szolgáltatási díjat fizet. 
1.8. A szerződés VI. fejezet 4. pontja helyébe az alábbi rendelkezés lép: 

2016. július 1. napjától a szolgáltatási díjban a hulladékgazdálkodási közszolgáltatás teljes közvetlen költsége megtérítésre kerül, így a haszonanyag értékesítéséről a Koordináló szerv gondoskodik úgy, hogy a közszolgáltató valamennyi haszonanyagot köteles a Koordináló szerv által kijelölt szervezetnek átadni. 2016. július 1. napjától a haszonanyag-értékesítésből eredő bevétel a Koordináló szervet illeti meg.

1.9. A szerződés VI. fejezet 5. pontja helyébe az alábbi rendelkezés lép:

A Koordináló szerv a hulladékgazdálkodási közszolgáltatási szerződés Ht. 92/B. § (2) bekezdés szerinti megfelelőségét vizsgálja.

1.10. A szerződés VI. fejezet 6. pontja helyébe az alábbi rendelkezés lép: 

A Koordináló szerv a közszolgáltatási díjakra vonatkozó számlákat a 69/2016. (III. 31.) Korm. rendelet 20. § (1) bekezdés szerinti adatszolgáltatás alapján állítja ki.

1.11. A szerződés VI. fejezet 7. pontja helyébe az alábbi rendelkezés lép:

a) A közszolgáltató hiányos vagy késedelmes adatszolgáltatása esetén a Koordináló szerv a nem megfelelő adatszolgáltatással érintett ingatlanhasználó tekintetében a Koordináló szerv által legutóbb kiszámlázott közszolgáltatási díjról állít ki számlát. Az ezzel összefüggésben keletkező díjkorrekció esetén minden helytállási kötelezettség a közszolgáltatót terheli. Az így keletkező közszolgáltatási díjkülönbözet pozitív mérlegét a Koordináló szerv a közszolgáltatónak fizetendő esedékes szolgáltatási díjba beszámítja.

b) A közszolgáltató hiányos vagy helytelen adatszolgáltatásból eredő, a Koordináló szerv által nem megfelelő adattartalommal kiállított számlákkal kapcsolatos valamennyi következményért a közszolgáltatót terheli a felelősség.

1.12. A szerződés VI. fejezet 8. pontja helyébe az alábbi rendelkezés lép:

a) A Koordináló szerv 69/2016. (III.31.) Korm. rendelet 20. § (1) bekezdés szerinti adatszolgáltatásból kiindulva megállapítja azon ingatlanok körét, amelyre nincs közszolgáltatási díjfizetés meghatározva az adatszolgáltatásban, ugyanakkor vélelmezhető, hogy az ingatlannal összefüggésben teljesítés történt. A Koordináló szerv e körben jogosult ingyenesen adatot kérni az illetékes hatóságtól a 69/2016. Korm. rendelet 20. § (1) bekezdés szerinti adatszolgáltatásból hiányzó ingatlanok és szükséges adataik megállapítása érdekében.

b) Az előző bekezdés alapján rögzített ingatlanok adatait a Koordináló szerv megküldi a közszolgáltatónak, és felhívja a közszolgáltatót, hogy a megküldött ingatlanokon végzett szolgáltatásának megfelelően korrigálja a 69/2016. (III. 31.) Korm. rendelet 20. § (1) bekezdés szerinti adatszolgáltatást legkésőbb az értesítés kézhezvételét követő 8 napon belül.

c) Az előző bekezdés szerinti korrekciót követően – a közszolgáltató eltérő adatszolgáltatása hiányában – a Koordináló szerv a közszolgáltatási díjat az ingatlantulajdonosnak számlázza ki.

d) A Koordináló szerv a kiszámlázott és az ingatlanhasználó által határidőn belül ki nem fizetett közszolgáltatási díj behajtása érdekében intézkedik.

1.13. A szerződés VI. fejezet 10-11. pontjai törlésre kerülnek.

1.14. A szerződés VI. fejezet 12. pontja az alábbiak szerint módosul:
A Közszolgáltató a Magyar Energetikai és Közmű-szabályozási Hivatalnak (továbbiakban: Hivatal), valamint a Koordináló szervnek minden olyan tájékoztatást és adatot megad, amely ezen szervezetek hulladékgazdálkodási közszolgáltatási díjjal és szolgáltatási díjjal kapcsolatos tevékenységéhez szükséges. A Közszolgáltató a Hivatal és a Koordináló szerv által megjelölt tartalommal, formában és határidőn belül eleget tesz tájékoztatási és adatszolgáltatási kötelezettségének.

1.15. A szerződés VI. fejezet 13. pontja az alábbiak szerint módosul:
Az alkalmazandó díjakat jelen szerződés 4. számú melléklete tartalmazza.
1.16. A szerződés VI. fejezet 14-15-16-17. pontjai törlésre kerülnek. 

1.17. A szerződés VI. fejezet 18. pontja az alábbiak szerint módosul:
A 2016. április 1-ig elvégzett szolgáltatás díjhátralékainak beszedése  érdekében a Közszolgáltató a Ht. 52. §-ában foglalt intézkedéseket köteles megtenni. 
1.18. A szerződés VII. fejezet 1.b.) pontja az alábbiak szerint módosul:
Együttműködik a Közszolgáltatóval a településre optimalizált járatterv összeállításában,
1.19. A szerződés VII. fejezet 1.j.) pontja az alábbiak szerint módosul:
Biztosítja, hogy a Közszolgáltató a hulladék gyűjtését, szállítását az önkormányzati  utakon elvégezhesse, ennek érdekében gondoskodik a szállítási útvonalakon a járművek mozgását akadályozó, azokban károkat okozó körülmények megszüntetéséről.
1.20. A szerződés VII. fejezet 3.c.a.) pontja az alábbiak szerint módosul:
az ügyfélszolgálat a hét egy munkanapján 7,00 és 19,00 óra között elérhető legyen,
1.21. A szerződés VIII. fejezet 3. pontjának első mondata az alábbiak szerint módosul:
A Közszolgáltató köteles – a tárgyév december 31. napjának megfelelő – üzemeltetésre átvett, illetőleg az általa a közszolgáltatás ellátásához használt eszközökről (eszközök, berendezések, járművek, létesítmények) leltárt készíteni és azt az Önkormányzat részére legkésőbb a pénzügyi beszámolóval együtt megküldeni.
1.22. A szerződés XIII. fejezet 2. pontjában a „Gálné Kiscsatári Lídia Katalin” szövegrész „Veres Gábor” szövegrészre módosul.

1.23. A szerződés XIV. fejezet 4. pontja törlésre kerül.

2. Felek megállapítják, hogy jelen 2. számú szerződésmódosítás a Szerződés elválaszthatatlan részét képezi, egyebekben a Szerződés rendelkezései továbbra is érvényben maradnak.

3. Felek képviselői kijelentik, hogy jelen szerződés aláírására teljes felhatalmazással rendelkeznek. 

Martfű, 2016.április 29.


Dr. Papp Antal 					          Veres Gábor
  polgármester						             ügyvezető















